Vita Augusti (Nicolaus)

**Vita Augusti** est opus biographicum Graece (*Βίος Καίσαρος*) a Nicolao Damasceno, imperatoris coaevo, scriptum. Huius operis sex fragmenta tantum ad tempora nostra pervenerunt; eventa in illis relata non ultra mensem novembrem anni 44 a.C.n. procedunt : itaque ad Augusti educationem iuventutemque et  ad Caesaris successionem pertinent. Praeterea laudatio potius quam historia critica videri potest : sive enim circa 20 a.C.n. sive ut nonnulli volunt circa 8 a.C.n. librum suum perfecit Nicolaus, qui Herodis Magni minister et legatus erat, certe Augusti benevolentiam adsentatione captare cupiebat. Saepe biographiam quam de se ipso composuerat Augustus in linguam Graecam convertisse creditur (quae hodie deperdita est). Sunt tamen etiam qui publicationem post Augusti mortem (14 p.C.) differant.
## De traditione manuscripta
Haec sex fragmenta, quibus Felix Jacoby numeros 125-130 in operibus Nicolai tribuit, e duobus libris manuscriptis ducta sunt : 
***Turonensi C 980**, undecimi saeculi, qui *Excerpta de Virtutibus et Vitiis* continet (pars erat encyclopediae historicae iussu Constantini Porphyrogeniti decimo saeculo compilatae). Hic liber in insula Cypro a Nicolao Perescio emptus (1627) primo Parisiis ab Henrico Valesio anno 1634 editus est = fragmenta 125-129 quae ad educationem Octavii pertinent.
***Scorialensi Ω I 11**, sexti decimi saeculi,  qui aliam  partem eiusdem compilationis *Excerpta de Insidiis* inscriptam et fragmentum 130 Nicolai continet. Hic liber non ante annum 1843 inventus et editus est. Fragmentum hoc longissimam narrationem Caesaris idibus Martiis caesi et rerum sequentibus mensibus gestarum praebet. Hic fons Nicolai non erat ipse Augustus, fortasse potius Asinius Pollio.

## Editiones fragmentorum Nicolai Damasceni
* ''Nicolas de Damas : Histoires  - Recueil de coutumes - Vie d'Auguste - Autobiographie*, interpr. et comment. ab Édith Parmentier et Francesca Prometea Barone. - Paris : les Belles lettres, 2011.  (Fragments ; 12e) ISBN 978-2-251-74211-3 [Textus Graecus, interpretatio Francogallica et adnotatio.]
**Nicolaus of Damascus: The Life of Augustus and The Autobiography edited with Introduction, Translation and Historical Commentary'' (curante et interpretante Marco Toher), Cambridge University Press,  2016. ISBN 9781107075610 Recensio critica

## Si vis plura legere
*M.Schüler, U. Staffhorst, 'Die Augustus-Vita - Bíos Kaísaros des Nikolaus von Damaskos I und II', in: *Jahrbuch des Bismarckgymnasiums Karlsruhe* 1991 : 55-67 et 1992 : 101-113
*Marcus Toher, 'The Date of Nicolaus’ Βίος Καίσαρος', *GRBS* 1985(26) : 199-206.
**'Herodes, Augustus and Nicolaus of Damascus', in *Herod and Augustus : papers presented at the IJS conference, 21st-23rd June 2005* (curantibus  David Jacobson et Nikos Kokkinos), Lugduni Batavorum, Brill, 2009 : 65-82. (IJS studies in Judaica ; 6).ISBN 978-90-04-16546-5 https://books.google.fr/books?id=Ro7KDAhBC10C&pg=PA1&dq=jacobson+kokkinos+augustus+papers+held+jewish+studies&hl=fr&sa=X&ved=0ahUKEwjC5fb9nc3YAhVNlxQKHYlpCLUQ6AEIKjAA#v=onepage&q=jacobson%20kokkinos%20augustus%20papers%20held%20jewish%20studies&f=false

## Notae 

## Nexus externi 
* Versio fragmentorum 

Categoria:Libri deperditi
Categoria:Libri biographici
Categoria:Augustus
Categoria:Litterae Graecae antiquae
Categoria:Syriae scripta
Categoria:Scripta saeculo 1 a.C.n.